**Ενημέρωση του Συλλόγου Ικάριων Επιστημόνων (Σ.Ι.ΕΠ.) σχετικά με** [**τον διαγωνισμό εκπαιδευτικού σεναρίου με θέμα: «Σχολικοί κήποι και παρτέρια: Παραγωγή και διάθεση αγροτικών προϊόντων» στο πλαίσιο του έργου H2020: «Open Schools for Open Societies – ΟSOS»**](http://www.iep.edu.gr/el/deltia-typou-genika/prosklisi-ekdilosis-endiaferontos-gia-ti-symmetoxi-sxoleion-se-diagonismo-ekpaideftikoy-senariou-me-thema-sxolikoi-kipoi-kai-parteria-paragogi-kai-diathesi-agrotikon-proionton-sto-plaisio-tou-ergou-h2020-open-schools-for-open-societies-osos)

Αγαπητοί εκπαιδευτικοί στην Ικαρία και στους Φούρνους ,

Το **Ινστιτούτο Εκπαιδευτικής Πολιτικής (Ι.Ε.Π.)** **καλεί** σχολικές μονάδες (Α΄/θμιας και Β΄/θμιας Εκπ/σης) να εκδηλώσουν ενδιαφέρον προκειμένου να συμμετάσχουν σε **Διαγωνισμό Εκπαιδευτικού Σεναρίου με Θέμα:**

**«Σχολικοί Κήποι και Παρτέρια:**

**Παραγωγή και Διάθεση Αγροτικών Προϊόντων».**

Ο διαγωνισμός υλοποιείται με τη συνεργασία της Ελληνογερμανικής Αγωγής (Ευρωπαϊκό Συντονιστή του έργου OSOS), και το εργαστήριο Φυσικών Επιστημών του 9ου Δημοτικού σχολείου Ρεθύμνου, κατά το σχολικό έτος 2017-2018.

Στο πλαίσιο του διαγωνισμού αναμένεται να αναδειχθούν καλές πρακτικές που συνδέονται με τους «Σχολικούς κήπους» και να ενισχυθούν ή και να δημιουργηθούν κοινότητες μάθησης και πρακτικής με αντικείμενο τους σχολικούς κήπους, αλλά και γενικότερα σύγχρονες κοινωνικές προκλήσεις.

Μέσω του διαγωνισμού θα επιλεγούν **10 εκπαιδευτικοί (Α΄/θμιας και Β’ θμιας Εκπαίδευσης), οι οποίοι θα συμμετέχουν σε θερινό σχολείο το οποίο θα πραγματοποιηθεί από τις 24 έως τις 28 Ιουνίου 2018 στο Ρέθυμνο**.

Η **καταληκτική ημερομηνία εκδήλωσης ενδιαφέροντος** των σχολείων και των εκπαιδευτικών **είναι η 27η Απριλίου 2018** και θα πρέπει να γίνει ηλεκτρονικά μέσω του ακόλουθου υπερσυνδέσμου:

[**https://goo.gl/g4XqJ0**](https://goo.gl/g4XqJ0)

Η **καταληκτική ημερομηνία για τη συγγραφή και υποβολή των εκπαιδευτικών σεναρίων,** καθώς και των αντίστοιχων μαθητικών εργασιών/εφαρμογών είναι η **31η Μαΐου 2018.**

**Ο ΣΙΕΠ, στο πλαίσιο και των προηγούμενων δύο προσκλήσεων (ikarianet.gr/1953/ενημέρωση-του-συλλόγου-ικάριων-επιστ/ & http://ikarianet.gr/1949/διδακτικό-σενάριο-αλέξανδρος-θέωνος/)** για συν-δημιουργία (με τους εκπαιδευτικούς) όλων των βαθμίδων που εργάζονται στην Ικαρία, εκπαιδευτικών σεναρίων που εμπλουτίζουν, αλλά κυρίως «τοπικοποιούν», τμήματα του αναλυτικού σχολικού προγράμματος, θα ήθελε να ενθαρρύνει τους εκπαιδευτικούς που εδράζονται στην Ικαρία και στους Φούρνους να δηλώσουν συμμετοχή στον εν λόγω διαγωνισμό.

Εδώ θα βρείτε την ανακοίνωση στην σελίδα του ΙΕΠ: [www.iep.edu.gr/el/deltia-typou-genika/prosklisi-ekdilosis-endiaferontos-gia-ti-symmetoxi-sxoleion-se-diagonismo-ekpaideftikoy-senariou-me-thema-sxolikoi-kipoi-kai-parteria-paragogi-kai-diathesi-agrotikon-proionton-sto-plaisio-tou-ergou-h2020-open-schools-for-open-societies-osos](http://www.iep.edu.gr/el/deltia-typou-genika/prosklisi-ekdilosis-endiaferontos-gia-ti-symmetoxi-sxoleion-se-diagonismo-ekpaideftikoy-senariou-me-thema-sxolikoi-kipoi-kai-parteria-paragogi-kai-diathesi-agrotikon-proionton-sto-plaisio-tou-ergou-h2020-open-schools-for-open-societies-osos)

Για διευκρινήσεις, μπορείτε να απευθυνθείτε στον ΣΙΕΠ, στην ηλεκτρονική διεύθυνση [**epikarioi@ikarianet.gr**](mailto:epikarioi@ikarianet.gr)**,** καθώς και στη σελίδα του Συλλόγου στο FB <https://www.facebook.com/Σύλλογος-Ικαρίων-Επιστημόνων-ΣΙΕΠ-413252678800410/>